**trúnaðaryfirlýsing**

1. **Aðild**

1. [Nafn bjóðanda], kt. [000000-0000] („**bjóðandi**“),

gagnvart

1. Eik fasteignafélagi hf., kt. 590902-3730, („**félagið**“) og dótturfélögum félagsins eins og þau eru tilgreind í útboðslýsingu vegna útboðs ytri endurskoðunar félagsins fyrir fjárhagsárið 2023 („**dótturfélögin**“).

Hér eftir er sameiginlega vísað til bjóðanda, félagsins og dótturfélaganna sem aðila.

1. **Inngangur**

Bjóðandi hefur áhuga á að taka þátt í útboði félagsins á ytri endurskoðun samstæðu félagsins og einstakra félaga í samstæðu þess fyrir fjárhagsárið 2023 („**útboðið**“) og fær af því tilefni aðgang að gögnum. Sem skilyrði þess að taka þátt í útboðinu skuldbindur bjóðandi sig til að varðveita trúnaðarupplýsingar í samræmi við skilmála trúnaðaryfirlýsingar þessarar.

1. **skilgreiningar**

Í yfirlýsingu þessari merkir hugtakið„**trúnaðarupplýsingarnar**“ allar upplýsingar, hvort sem þær eru fjárhagslegs, tæknilegs, viðskiptalegs eða annars eðlis, um útboðið og almennt um starfsemi félagsins og dótturfélaganna, óháð formi slíkra upplýsinga.

1. **skuldbinding**
   1. Með þeim skilmálum sem um getur í trúnaðaryfirlýsingu þessari skuldbindur bjóðandi sig til að:
      1. gæta trúnaðar um trúnaðarupplýsingarnar og skuldbindur sig í því sambandi til þess að gera allar þær ráðstafanir sem nauðsynlegar eru til þess að varðveita trún­aðar­upplýsingarnar í sinni eigin starfsemi,
      2. nýta trúnaðarupplýsingarnar ekki nema í tengslum við þátttöku í útboðinu,
      3. láta engum trúnaðarupplýsingarnar í hendur án fyrirfram samþykkis félagsins,
      4. greiða skaðabætur til félagsins og/eða dótturfélaganna sé brotið gegn ákvæðum samnings þessa.
   2. Bjóðanda er heimilt að deila trúnaðarupplýsingunum með því starfsfólki sínu sem vinnur að þátttöku bjóðanda í útboðinu í samræmi við það sem nauðsynlegt er vegna þátttöku í útboðinu, en bjóðandi ábyrgist jafnframt að þau sem þannig fá trúnaðarupplýsingarnar muni fara með þær líkt og þau væru sjálf aðilar að yfirlýsingu þessari.
2. **undantekningar**

Yfirlýsing þessi á ekki við um upplýsingar sem:

1. bjóðandi bjó yfir áður en trúnaðarupplýsingarnar voru veittar,
2. upplýsingar sem eru á almannavitorði (öðruvísi en vegna brota bjóðandi á skuld­bindingum samkvæmt yfirlýsingu þessari) eða eru aðgengilegar almenningi.
3. **heimil miðlun trúnaðarupplýsinganna**

Bjóðanda er heimilt að miðla trúnaðarupplýsingunum til stjórnvalda í samræmi við skýr lagaboð þar um eða samkvæmt úrskurði dóm­stóla.

1. **Gildistími**

Skuldbinding bjóðanda samkvæmt trúnaðaryfirlýsingu þessari gildir í 10 ár eftir lok útboðsins.

1. **Lögsaga og varnarþing**
   1. Um trúnaðaryfirlýsingu þessa skulu gilda íslensk lög.
   2. Mál sem kann að þurfa að höfða vegna trúnaðaryfirlýsingar þessarar skal höfða fyrir Héraðsdómi Reykjavíkur.

[Staður], [dagsetning]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

f.h. [Nafn bjóðanda]